**Spoštovani!**

Bliža se konec šolskega leta in pripravljamo se na naslednjega. Kot vsako leto vam tudi letos omogočamo **izposojo učbenikov iz učbeniškega sklada** in pomoč pri nakupu delovnih zvezkov, zvezkov in drugih potrebščin.

Izposoja iz **učbeniškega sklada** je možna ob naročilu kompleta učbenikov. Tudi v šolskem letu 2022/2023 bo Ministrstvo za šolstvo in šport omogočilo **brezplačno izposojo učbeniških kompletov za vse razrede skladno s pravilnikom.**

Ob izteku šolskega leta morajo učenci učbenike vrniti v šolo. Če bo učbenik poškodovan, uničen ali pa ga učenci ne bodo vrnili, bodo morali plačati odškodnino v skladu z 12. členom Pravilnika o upravljanju učbeniških skladov. Uporabnik sklada se lahko med šolskim letom odloči, da bo posamezen učbenik obdržal. V tem primeru je dolžan plačati razliko do nabavne cene učbenika.

• **STARŠI**! D**elovne zvezke in druge potrebščine** lahko kupite pri za vas najprimernejšem ponudniku. Naročanje poteka v njihovih spletnih trgovinah, sezname pa si lahko tudi natisnete in vse potrebno sami kupite v trgovini, saj imajo ponudniki šolske sezname DZ in potrebščin. Lahko pa izpolnjeno naročilnico pošljete po pošti ali osebno odnesete ponudniku:

* **DRŽAVNA ZALOŽBE SLOVENIJE (Novo mesto, Sevnica),**
* **KOPIJA NOVA,**
* **LA MANS Novo mesto (https://go2school.com),**
* **MLADINSKA KNJIGA Trgovina (Glavni trg NM, Supernova NM),**
* **PRINTINK (**[**https://www.printink.si/vse-za-solo**](https://www.printink.si/vse-za-solo)***).***

**Koda naše šole: 5086388**

Izjema velja za učence 1., 2. in 3. razreda, ki bodo dobili delovne učbenike (delovne zvezke) v šoli, saj jih plača Ministrstvo za izobraževanje, znanost in šport. Ostale pripomočke kupite starši.

Naročilnico za UČBENIŠKI SKLAD izpolnite in prinesite (razredniku/razredničarki ali v šolsko knjižnico) ali pošljite po elektronski pošti na e-naslov

os-skocjan@guest.arnes.si **le v primeru**, če **NE ŽELITE**, da si vaš otrok izposodi učbenike iz učbeniškega sklada, najkasneje do 22. 6. 2022.

**ČE BO VAŠ OTROK UPORABNIK UČBENIKOV IZ UČBENIŠKEGA SKLADA,**

**obrazca NI POTREBNO vrniti.**

**Lepo pozdravljeni. Marinka Cerinšek,**

**šolska knjižničarka in upravljavka učbeniškega sklada**

Škocjan, 10. 6. 2022

**IZJAVA**

Učenec/učenka \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v šolskem letu 2022/2023 v \_\_\_\_\_\_ razredu

NE BO (obkrožite) uporabljal/-a učbenikov iz šolskega učbeniškega sklada.

Podpis staršev: \_\_\_\_\_\_\_­­­­­­­­­